Puput

La puput (var. peput, pepuda, aucèl de Sant Martin, pupa, gaje-pubehttp://thesaurus.unice.fr/recMot/indexMot.html Thesoc) o en latin Upupa epops es un aucèl de la familha dels upupids. 

Es de color marron rosat amb las alas e la coa raiada de blanc e negre.

Lo bèc es prim, corbat e long. Ten una cresta que se pòt dobrir e tancar, amb las puntas negras. Sovent après d'aterrar la dobrís e la torna tancar de seguida.

Lo seu cant es fòrça facil d'identificar, fa "pu-pu-put" e o repetís fòrça vegadas.

 Alimentacion 
Manja sautarèlas, formigas, grelhs, erugas, aranhas, vèrmes e larvas d'insèctes.

 Reproduccion 
Fa lo nis dins de traucs d'arbres vièlhs o de murs o  d'ostals arroïnats. Lo nis es fòrça simple, fach amb sonque qualques èrbas o branquetas. La feme pond entre 5-7 uòus e los coa durant 16 a 19 jorns. Los puputons començan de volar al cap de 4 setmanas.

Viu en zonas dobèrtas, òrts e bòsques.

 Abituds 
A costuma de manjar pel sòl, caminant dapasset d'un luòc a l'autre tot en picotejant. A la tardor migra cap a Africa, e torna en febrièr seguent.

 Galariá de fòtos 

Referéncias

 Ligams extèrnes 










Categoria:Ausèl (nom vernacular)
Categoria:Upupifòrme